Līnuss Ūmarks

Līnuss Ūmarks (; dzimis ) ir profesionāls zviedru hokejists, malējais uzbrucējs. Pašlaik (2024) Ūmarks spēlē Zviedrijas hokeja līgas komandā Luleå HF.

 Spēlētāja karjera 
Profesionāļa karjeru Ūmarks iesāka 2005.—06. gada sezonā, kad debitēja Zviedrijas Elitsērijas kluba Luleå HF sastāvā. Nākamajā sezonā komandas rindās jaunais hokejists bija nostiprinājies, klubā spēlējot līdz pat 2008.—09. gada sezonas izskaņai.

2009.—10. gada sezonā Ūmarks pievienojās Kontinentālās hokeja līgas kluba Maskavas "Dinamo" rindām, tiekot atzīts par visas līgas oktobra labāko jauno spēlētāju. parsportu.lv 

2010. gada vasarā Ūmarks pārcēlās uz Ziemeļameriku, pievienojoties Edmontonas "Oilers" rindām, savā pirmajā NHL sezonā klubā aizvadot 51 spēli, atlikušo sezonas daļu pavadot AHL kluba Oklahomsitijas "Barons" rindās. 2011.—12. gada sezonā Ūmarks "Oilers" rindās aizvadīja vien 14 spēles.

2012.—13. gada sezonu uzbrucējs aizvadīja Šveices hokeja līgas vienībā EV Zug, to noslēdzot kā visas līgas rezultatīvākais spēlētājs. Vasarā Ūmarks atgriezās "Oilers", noslēdzot ar klubu viena gada līgumu. 19. decembrī tika aizmainīts uz Bufalo "Sabres" rindām, taču sezonu Ūmarks noslēdza Zviedrijas hokeja līgas kluba Luleå HF sastāvā.

2014. gada aprīlī uzbrucējs noslēdza divu gadu līgumu ar KHL klubu Helsinku "Jokerit". Lai gan nākamajā sezonā Ūmarks bija komandas otrs rezultatīvākais spēlētājs, līgums ar viņu tika lauzts, un uzbrucējs pārcēlās uz Ufas "Salavat Julajev". Ufā hokejists aizvadīja nākamās piecas sezonas, četras reizes tiekot izvēlēts dalībai līgas Zvaigžņu spēlē. 2020.—2021. gada sezonā spēlēja Šveices Nacionālās līgas klubā Genève-Servette HC. Pēc tās atgriezās savā pirmajā klubā Luleå HF.

Zviedrijas hokeja izlases rindās spēlējis 2018. gada olimpisko spēļu turnīros, kā arī četros pasaules čempionātos.

 Atsauces 

 Ārējās saites 

Kategorija:1987. gadā dzimušie
Kategorija:Zviedrijas hokejisti
Kategorija:Maskavas "Dinamo" spēlētāji
Kategorija:Edmontonas "Oilers" spēlētāji
Kategorija:Bufalo "Sabres" spēlētāji
Kategorija:Helsinku "Jokerit" spēlētāji
Kategorija:Ufas "Salavat Julajev" spēlētāji
Kategorija:Hokejisti 2018. gada ziemas olimpiskajās spēlēs
Kategorija:Norbotenas lēnē dzimušie